Aprovada la plantilla de l'Ajuntament de Gandia per a 2019
22 març 2019

## Aprovada la plantilla de l'Ajuntament de Gandia per a 201922 març 2019Última actualització: 14 juliol 2025

![](../gestion/img/_AO_1237-copia.jpg)  
  

El regidor delegat de Personal a l'Ajuntament de Gandia, **Jose Manuel Prieto**, ha valorat aquest matí l'aprovació de la plantilla de personal de l'Ajuntament de Gandia per a l'any 2019. Una plantilla aprovada per unanimitat per les forces sindicals a la Mesa de Negociació i sense vots en contra a la votació realitzada ahir a la nit en el plenari ordinari del mes de març.

"_Em sent orgullós i satisfet de la feina feta. Es confirma que s'han aconseguit tots els objectius que ens havíem marcat en matèria de recursos humans i traçat el camí dels objectius pendents: promocions internes, desenvolupament de la carrera professional, estabilització i regularització de llocs de treball_" va declarar Prieto qui ha incidit en aquest aspecte declarant que amb l'aprovació d'ahir "_regularitzem la situació de les treballadores de Dependència, incorporem Educadors i Treballadors Socials, dues Tècniques de Turisme, Tècnics de Gestió, Tècnics d'Administració General i amortitzem places que no estaven ocupades en l'Ajuntament de Gandia des de fa anys_".

Finalment, Prieto ha informat que s'està ultimant el Pla d'Ordenació de Recursos Humans i que la intenció del govern municipal és aprovar-lo abans del final de la legislatura. "_Una prova més de la ingent tasca que s'ha realitzat en matèria de Recursos Humans aquesta legislatura d'acord amb el principi d'optimitzar els diners del Capítol 1 donant certesa a les treballadores de les Escoletes Municipals, als treballadors de l'extinta IPG i regularitzant tots els llocs de treball per seguir la línia de fer més amb menys recursos_".

[Twittear](https://twitter.com/share)